Jy is nie meer hier nie deur Charmain* | Bydraes | Woes - Kreatiewe platform vir Afrikaans
Titel: Jy is nie meer hier nie
Charmain* Premium+ Lid
Aantal woorde: 100
Datum gepubliseer: 31 Oct 2013
is die see vanaand
wat my diepste vrae
en wasig wegdra
en laat wonder of trane
wat stom na binne gly
ook sal wegdryf
met hierdie stil gety?
want dié pyn
het nie woorde nie -
dit kan nie sê
hoe baie ek jou mis nie
en dit kan nie vir jou skryf nie
want dit het nie lyf nie
en ook nie arms
wat om jou kan vou nie
dit is net 'n leemte
wat altyd dieper sink
wanneer ek lewensmoeg
in die klein ure van die nag –
aan jou dink...
© C. Potgieter 2013-10-31
Lees ander gedigte deur Charmain*
Dis so real ......
6 jaar 3 maande 1 week 5 dae 11 ure oud
Net iemand wat al self pyn ervaar het, kan pyn so beskryf!
'n Hartaangrypende gedig, Charmain, veral die: 'het nie lyf of arms om om jou te vou nie'.
6 jaar 3 maande 1 week 5 dae 13 ure oud
Jy is nie meer
Pragtig Charmain :)
6 jaar 3 maande 2 weke 4 dae 12 ure oud
" in die klein ure van die nag nog aan jou dink "
Stem saam Corina, raak en mooi en seer ...
6 jaar 3 maande 2 weke 4 dae 16 ure oud
Wat sê 'n mens as iemand so raak en mooi en seer kan skryf?
6 jaar 3 maande 2 weke 5 dae oud
en sal die trane
wat na binne gly -
ooit kan wegspoel
Ai toggie Charmain*, hierdie gedig van jou ruk elke denkbare emosie vanaand in my los. Ek kan myself nie eens indink hoe my kind moet voel nadat sy haar man (my skoonseun) in Januarie aan die dood afgestaan het nie.
Al wat ek weet is dat hierdie seer nie met Dettol skoongemaak kan word nie.. nog minder kan daar'n pleister opgeplak word; dis 'n seer wat veroorsaak dat hierdie ma nie eens weet hoe om te troos nie. [Jy skryf diep en besonders.]
6 jaar 3 maande 2 weke 5 dae 4 ure oud
Dis werklik n puik gedig.My vrou 4 jaar terug verloor so ek verstaan die een se taal.Pragtig.
6 jaar 3 maande 2 weke 5 dae 5 ure oud
BEGRAFNIS OF VERASSING - Wat se die Skrif daarvan?
Hierdie baie kontroversiele vraag van ons tyd rakende die hantering van die menslike liggaam na afsterwe word onomwonde en baie duidelik aan hand van die Skrif en geskiedkundige bronne uiteengesit in hierdie volledige studiestuk. Liggaamsverbranding is baie duidelik 'n suiwer heidense gebruik en streng verbied in die Woord. Vloeiend geskryf, met baie interessante gegewens uit die geskiedenis van ons tyd is hierdie 'n boek wat mens moeilik neersit na jy begin lees het. 'n Moet vir elke ernstige gelowige van ons tyd.
293 Nie-lede aanlyn